Epic battle

L’Ángel i el Darío estan a punt d’enfrontar-se a l’Age of Empires en una
batalla È-P-I-C-A. Com que els dos són molt “mancos”, cadascun dels seus
soldats escull un soldat enemic a l’atzar i l’ataca. Cada soldat té dos
paràmetres, vida i atac, i quan x ataca a y, a la vida de y se li resta
l’atac de x. Els soldats moren quan queden amb vida zero o inferior.
Suposant que els soldats de l’Ángel atacaran primer, i tots alhora, quin
és el nombre esperat de soldats del Darío que moriran?

Entrada

L’entrada consisteix en diversos casos. Cada cas comença amb n, el
nombre de soldats de l’Ángel, i m, el nombre de soldats del Darío.
Segueix la vida i atac dels n jugadors de l’Ángel, i la vida i atac dels
m jugadors del Darío. Tots els nombres són naturals entre 1 i 1000.

Sortida

Per a cada cas, escriviu amb quatre decimals el nombre esperat de
soldats del Darío que moriran. Els casos de l’entrada no tenen problemes
de precisió.

Pista

La solució esperada és una programació dinàmica que té en compte que
“l’esperança de la suma és la suma de les esperances”.

[image]

Informació del problema

Autoria: Ivan Geffner

Generació: 2026-01-25T11:56:38.433Z

© Jutge.org, 2006–2026.
https://jutge.org
